
SC2020-21932/21.09.2020						


RAPORT DE SPECIALITATE
privind aprobarea protocolului de colaborare intre Municipiul Timisoara si UNTOLD S.R.L. în vederea realizării obiectivului de promovare a Municipiului Timișoara 

Având în vedere Referatul de aprobare a proiectului de hotărâre cu nr. SC2020- 21932/21.09.2020 a Primarului Municipiului Timișoara, Protocolul de colaborare și Proiectul de hotărâre privind aprobarea protocolului de colaborare intre Municipiul Timisoara si UNTOLD S.R.L. în vederea realizării obiectivului de promovare a Municipiului Timișoara,

Facem următoarele precizări:

Moștenirea culturală și diversitatea ofertei culturale sunt punctele forte ale orașului. Cu cele peste 12 instituții culturale profesioniste, Timișoara este, după București și Iași, al treilea pol cultural din țară din punct de vedere al mărimii și diversității ofertei culturale.
Primăria Municipiului Timișoara a arătat o preocuparea permanentă pentru dezvoltarea și promovarea municipiului, realizând acțiuni de promovare și publicitate cu rol în creșterea notorietății destinațiilor turistice prin intermediul unor evenimente cultural-artistice.
Unul dintre obiectivele principale asumate de către Primăria Municipiului Timișoara este promovarea Municipiului Timișoara ca destinaţie turistică pe plan intern şi internaţional, obiectiv care poate fi îndeplinit prin organizarea și permanentizarea festivalurilor, încurajarea mediului privat să investească în îmbunătățirea produselor turistice ale municipiului și în dezvoltarea acestora, dezvoltarea şi implementarea unor planuri de marketing a destinaţiei turistice prin colaborarea dintre sectorul public şi cel privat, vizând zonele cu potenţial turistic, crearea și sustinerea conditiilor necesare pentru a promova și dezvolta viața culturală diversificată, ideile inovative și creative și popularizarea muzicii și a artei diversificate în rândul locuitorilor și a turiștilor.
UNTOLD S.R.L. este o societate cu o vastă experiența organizatorică și expunere națională și internațională în urma organizării Festivalului UNTOLD în Municipiul Cluj Napoca și a succesului obținut în urma derulării acestui festival. 
UNTOLD este desemnat de către Ministerului Turismului ambasador al Brandului Turistic al României.
 Cu scopul creșterii notorietății naționale și internaționale a Municipiului Timișoara ca destinație turistică și punct de atracție pentru vizitatori/turiști, în special în perioada desfășurării Festivalului, UNTOLD S.R.L. ne-a trimis o propunere de colaborare în vederea organizării unui eveniment cultural-artistic de renume național și internațional în Municipiul Timișoara, începând cu anul 2022.
Credem că este utilă și binevenită această oportunitate privind organizarea evenimentului și dreptul de a utiliza brandul UNTOLD sau brandul afliaților săi, în scopul promovării Municipiului Timișoara ca destinaţie turistică pe plan intern şi internaţional prin promovarea brandului turistic local.
De asemenea, pentru a promova identitatea oraşului este necesară organizarea de actiuni, evenimente culturale şi festivaluri care sunt instrumente de comunicare foarte puternice şi părţi esenţiale ale strategiei de marketing urban.
Având in vedere prevederile legale şi cele expuse mai sus, apreciem ca fiind oportună promovarea proiectului de hotărâre privind aprobarea și semnarea Protocolul de colaborare între Municipiul Timișoara și UNTOLD S.R.L., conform Anexei care va face parte integrantă din hotărâre.

